C 88/15

Erään viinialan nimityksen tuote-eritelmän vakiomuutoksen hyväksymistä koskevan tiedonannon julkaiseminen (komission delegoidun asetuksen (EU) 2019/33 17 artiklan 2 ja 3 kohta).

(2020/C 88/07)

Tämä ilmoitus julkaistaan komission delegoidun asetuksen (EU) 2019/33 (1) 17 artiklan 5 kohdan mukaisesti

VAKIOMUUTOKSEN HYVÄKSYNNÄN TIEDOKSI ANTAMINEN

”RECIOTO DI SOAVE”

PDO-IT-A0465-AM02

Tiedonannon päivämäärä: 2. joulukuuta 2019.

HYVÄKSYTYN MUUTOKSEN KUVAUS JA PERUSTELUT

1. Viiniköynnöksen kasvatustavat

Kuvaus ja perustelut

Kuvaus

Viiniköynnöksen kasvatustapoihin on lisätty GDC-menetelmä (Geneva Double Curtain) ja tukiristikkomenetelmä kaikissa muodoissaan.

Perustelut

Muutos tehdään, jotta voidaan mukauttaa eritelmä nykyaikaisempien ja innovatiivisempien kasvatustapojen (erityisesti useiden uudentyyppisten tukiristikoiden) kehitykseen ja ottaa maatalousmenetelmissä huomioon ilmastonmuutos.

Tämä muutos koskee tuote-eritelmän 4 artiklaa. Yhtenäistä asiakirjaa ei muuteta.

2. Hehtaarikohtainen viiniköynnöstiheys

Kuvaus ja perustelut

Kuvaus

Hehtaarikohtaisen viiniköynnöstiheyden (vähintään 3 300) osalta poistettiin viittaus 7. toukokuuta 1998 annettuun asetukseen.

Perustelut

On tehtävä muodollinen muutos, koska uusien istutusten vähimmäistiheyden on oltava 3 300 kasvia hehtaaria kohden.

Tämä muutos koskee tuote-eritelmän 4 artiklaa. Yhtenäistä asiakirjaa ei muuteta.

3. Ylimääräisten maantieteellisten yksiköiden käyttö SAN-viinien Recioto di Soave merkinnöissä

Kuvaus ja perustelut

Kuvaus

SAN-viinien Recioto di Soave ja Recioto di Soave Classico osalta on sallittua viitata ylimääräisiin maantieteellisiin yksiköihin, jotka ovat pienempiä kuin nimityksen tuotantoalue ja sijaitsevat samalla tuotantoalueella ja jotka on sisällytetty luetteloon. Edellytyksenä kuitenkin on, että tuote viiniytetään erikseen ja että tästä mainitaan nimenomaisesti rypäletuotannon vuosiraportissa.

Perustelut

Kun viitataan erityisen maineikkaisiin maantieteellisiin yksiköihin, jotka ovat pienempiä ja sijaitsevat rajatulla tuotantoalueella ja jotka on määritetty huolellisen vyöhykejaon perusteella, on helpompi tunnistaa viinin alkuperä, mikä vahvistaa viinin yhteyttä alueeseen.

Tämä muutos koskee eritelmän 7 artiklaa ja yhtenäisen asiakirjan kohtaa 1.9 Lisäedellytykset.

YHTENÄINEN ASIAKIRJA

1. Tuotteen nimi

Recioto di Soave

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

5. Laatukuohuviini

4. Viinin/viinien kuvaus

Recioto di Soave

— Väri: kullankeltainen

— Aromi: intensiivinen ja hedelmäinen, vaniljan vivahteita

— Maku: makea, samettinen ja pyöreä, mahdollisesti vaniljan vivahteita ja perinteisen eloisa

— Kokonaisalkoholipitoisuus tilavuusprosentteina vähintään: 12,0 til.-%

— Sokeriton uutos vähintään: 27,0 g/l

— Vähennetty jäännössokeri: vähintään 70,0 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til.-%) Vähimmäishappopitoisuus 5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

Recioto di Soave Spumante

— Vaahto: hienojakoinen ja pitkäkestoinen

— Väri: keltainen, kullanvärinen, enemmän tai vähemmän intensiivinen

— Aromi: miellyttävä, intensiivinen ja hedelmäinen

— Maku: puolikuiva ja makea, samettinen, harmoninen, täyteläinen

— Sokeriton uutos vähintään: 24,0 g/l

— Vähennetty jäännössokeri: vähintään 70,0 g/l.

Kaikki analyyttiset parametrit, joita ei esitetä seuraavassa taulukossa, ovat kansallisessa ja EU:n lainsäädännössä asetettujen raja-arvojen mukaiset.

Yleiset analyyttiset ominaisuudet Kokonaisalkoholipitoisuus enintään (til-%) Todellinen alkoholipitoisuus vähintään (til.-%) 11,50 Vähimmäishappopitoisuus 5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (mg/litra)

5. Viininvalmistusmenetelmät

a. Olennaiset viininvalmistusmenetelmät

Ei ole.

b. Enimmäistuotokset

Recioto di Soave; Recioto di Soave Classico

9 000 kg rypäleitä/ha

Recioto di Soave Spumante

9 000 kg rypäleitä/ha

6. RAJATTU MAANTIETEELLINEN ALUE

A) Rypäleiden, joista valmistetaan DOCG-viiniä Recioto di Soave, on oltava tuotettu alueella, joka kattaa kokonaan tai osittain seuraavat kunnat: Soave, Monteforte d’Alpone, San Martino Buon Albergo, Mezzane di Sotto, Roncà, Montecchia di Crosara, San Giovanni Ilarione, Cazzano di Tramigna, Colognola ai Colli, Caldiero, Illasi ja Lavagno Veronan maakunnassa.

B) Rypäleiden, joista valmistetaan viiniä Recioto di Soave Classico, on oltava tuotettu alueella, joka on tunnustettu 23. lokakuuta 1931 annetulla ministeriön asetuksella ja kattaa osan kuntien Soave ja Monteforte d’Alpone alueesta.

7. Pääasiallinen rypälelajike / pääasialliset rypälelajikkeet

Garganega B.

Trebbiano di Soave B. – Trebbiano

8. Yhteyden/yhteyksien kuvaus

Recioto di Soave

Alueen vulkaanista alkuperää olevan basalttimaaperän kivennäisainepitoisuudella on erityinen vaikutus Garganega-lajikkeista saatujen rypälemehujen käymiseen. Se antaa viineille niiden luonteenomaiset makuominaisuudet. Perinteinen tukiristikkokasvatustapa säilyttää rypäleiden aromiaineiden esiaineet ja rypäleiden hyvän kunnon, mikä helpottaa kuivausprosessia kellareissa. Hyvin ohuen homesienikerroksen (”nobile”) muodostuminen mahdollistaa intensiivisten aromien kehittymisen. Recioto di Soave on tasapainoinen viini: omintakeisen makeutensa ja rakenteensa lisäksi se on luonteeltaan hedelmäinen, mikä korostaa sen raikkautta, joka perustuu myös sen merkittävään hapokkuuteen.

9. Olennaiset lisäedellytykset (pakkaaminen, merkinnät, muut vaatimukset)

Ylimääräisten maantieteellisten yksiköiden käyttö

Oikeudellinen kehys:

EU:n lainsäädäntö

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Seuraaviin ylimääräisiin maantieteellisiin yksiköihin saa viitata viinien Recioto di Soave ja Recioto di Soave Classico kuvauksessa ja esittelyssä:

1. Brognoligo

2. Broia

3. Ca’ del vento

4. Campagnola

5. Carbonare

6. Casarsa

7. Castelcerino

8. Castellaro

9. Colombara

10. Corte del Durlo

11. Costalta

12. Costalunga

13. Coste

14. Costeggiola

15. Croce

16. Duello

17. Fittà

18. Froscà

19. Foscarino

20. Menini

21. Monte di Colognola

22. Monte Grande

23. Paradiso

24. Pigno

25. Ponsara

26. Pressoni

27. Roncà – Monte Calvarina

28. Rugate

29. Sengialta

30. Tenda

31. Tremenalto

32. Volpare

33. Zoppega

Linkki eritelmään

https://www.politicheagricole.it/flex/cm/pages/ServeBLOB.php/L/IT/IDPagina/14702

(1) EYVL L 9, 11.1.2019, s. 2.